ועדת החוקה, חוק ומשפט, כנסת 16, פרוטוקול מספר 582, 2005-08-29 12:00

מיכאל איתן: חבר הכנסת גפני, הצעת החוק שלך לא מקובלת עליי, אז אני מציע שתגיד לי מה אתה רוצה, במקום להגיד לי "בעל השכלה אחרת המספקת לדעת המועצה", תגיד איזה השכלה.

משה גפני: למה אני מתכוון באמת?

משה גפני: אני אגיד לך.

משה גפני: מבחינתי, היתה תקלה בחוק.

משה גפני: החוק הזה הוא חוק חשוב.

מיכאל איתן: איזה השכלה אתה רוצה במקום?

משה גפני: ארבע שנות תיכון במוסדות שבהם אין תעודת בגרות, אבל יש השכלה מקבילה.

מיכאל איתן: איזו השכלה?

משה גפני: אמרתי, ארבע שנות תיכון.

מיכאל איתן: ארבע שנות תיכון, זה לא מספיק.

מיכאל איתן: איזה?

מיכאל איתן: מה אתה רוצה?

מיכאל איתן: איזה תואר מקבלים בתום ארבע שנים אלה?

משה גפני: מקבלים תעודה של משרד החינוך שסיימו ארבע שנות תיכון.

משה גפני: אני מדבר על בתי הספר התיכוניים של בית יעקב שלומדים את אותו חומר כמו לבגרות, אבל לא עושים בגרות.

משה גפני: יש פה תקלה עם העניין הזה, למדו ייעוץ מס בבתי הספר האלה ואחרי שהחוק עבר, התקשרו אליי ואמרו לי, 'תראה, יש פה בעיה'.

תמי סלע: זה לא בדיוק תקלה, כי היתה פה מטרה גם בתזכיר הממשלתי להעלות, באיזה שהוא אופן, את הרמה של----

מיכאל איתן: עצרו שנייה אחת.

מיכאל איתן: אלה שלומדים בבית יעקב ייעוץ מס.

מיכאל איתן: כמה שנים הם לומדים ייעוץ מס?

משה גפני: שנה, שנתיים, לא יודע.

מיכאל איתן: זה חשוב לי.

מיכאל איתן: כמה שעות לימוד הם לומדים?

משה גפני: אני לא יודע.

מיכאל איתן: החוק שאני מציע לך יהיה כדלקמן.

מיכאל איתן: היום כתוב בחוק תעודת בגרות.

מיכאל איתן: "הוא בעל בגרות או תעודה אחרת שאושרה בידי משרד החינוך והתרבות והספורט כמקבילה לתעודת בגרות", וכאן יהיה כתוב 'או תעודת סיום בית ספר תיכון מוכר שבו יש מגמה של לימודי ייעוץ מס'.

מיכאל איתן: אז יש בזה היגיון.

מיכאל איתן: אני אומר לא סתם כל בית ספר תיכון, אלא בית ספר תיכון שבו לומדים ייעוץ מס ובן אדם סיים את לימודיו בהצלחה, אז אני יכול להגיד שזה שווה כמו תעודת בגרות, באותם מוסדות שלא הולכים לעשות בגרות, אבל יש להם תעודה אפילו יותר טובה מזה.

מיכאל איתן: במקום לעשות תעודת בגרות, הם הולכים ולומדים את המקצוע הספציפי, ייעוץ מס, עברו בחינות.

תמי סלע: מבחינת האישורים המקצועיים להיות יועץ מס, יש בחינות מקצועיות ויש בדרך כלל לימודים גם במוסד שקיבל הכשרה של המועצה.

תמי סלע: יש כל מיני מכללות שלומדים בהם ייעוץ מס, אז גם המוסדות האלה , המוסדות של בית יעקב, קיבלו את ההכשרה של הנציב?

יעל ייטב: אין לי מושג.

מיכאל איתן: למה זה לא טוב?

משה גפני: אנחנו רוצים לפתור בעיה ספציפית, למה זה לא טוב?

מיכאל איתן: למה זה לא טוב?

מיכאל איתן: אמנם זו בעיה ספציפית, אבל מחר היא יכולה להיות אצל החוג האנטי דתי.

מיכאל איתן: יש בזה היגיון.

מיכאל איתן: זה לא משנה מי.

מיכאל איתן: אם אני אומר 'תעודת בגרות שאושרה בידי משרד החינוך והתרבות, או תעודת בית ספר תיכון', או שאני אגיד 'תעודה מקבילה שהיא תעודה של סיום בית ספר תיכון שבו, במסגרת קבלת התעודה, היו גם לימודים של ייעוץ מס'.

מיכאל איתן: לא סתם, לא כל בית ספר.

תמי סלע: זה משהו שצריך להיות מאושר על ידי המועצה ושתראה בכל זאת מה הם לומדים שם במסגרת הלימודים.

מיכאל איתן: לא מעניין אותי, הם צריכים לעבור בחינות.

מיכאל איתן: אני לא פותר אותם מהבחינות.

תמי סלע: בסדר, אבל אתה רוצה פה איזה שהוא משהו שמעיד על רמה של לימודים מסוימים.

תמי סלע: אז למה לא אמרו 12 שנות לימוד בתיכון?

תמי סלע: רצו משהו יותר מזה.

מיכאל איתן: אבל אני עכשיו משנה, לי מספיק 12 שנים.

מיכאל איתן: אני כתבתי את זה, המחוקק.

מיכאל איתן: עכשיו המחוקק רוצה אחרת.

תמי סלע: אבל גם אז אתה חשבת שזה חשוב.

תמי סלע: השאלה מה המטרה של זה, למה?

מיכאל איתן: המטרה היא לבוא ולומר שבית ספר שבו יש מגמה של לימוד יועצי מס, הוא בית ספר שהעובדה שלומדים שם ייעוץ מס בצורה מסודרת, עם מורים, מחפה על כך שאין לו תעודת בגרות.

מיכאל איתן: זה שווה למוסד אחר שמעניק תעודת בגרות.

מיכאל איתן: לצורך העניין שלנו, יש לזה ערך לפעמים אולי יותר ממוסד אחר שמלמד לבגרות אבל הוא לא עושה כלום בנושא יועצי מס.

מיכאל איתן: אם מחר יהיה בית ספר תיכון של ויצ"ו, ילמדו ארבע שנים ותהיה שם מגמה של יועצי מס, אני אכיר בו גם כן.

תמי סלע: השאלה אם לא כדאי, בנוסף לזה, בגלל שאני חושבת שהדרישה הזו באה להבטיח איזה שהיא רמה של אנשים שנכנסים לתוך המקצוע, איזה שהיא מסננת, העניין של תעודת הבגרות, אז אני אומרת, אם יש לי בית ספר תיכון שיש בו מגמה כזו ויש איזה שהוא פיקוח של מועצת יועצי המס, על מה לומדים במגמה הזו.

מיכאל איתן: אני לא רוצה.

תמי סלע: למה לא?

תמי סלע: כי אחרת יכולה להיות מגמה של יועצי מס שהיא לא רצינית וזה לא נותן לי כלום.

מיכאל איתן: מספיק לי שמשרד החינוך מכיר בבית הספר, אני לא צריך שמועצה.

מיכאל איתן: .. המועצה מפקחת על המקצוע.

תמי סלע: אבל זו מגמה של יועצי מס, אז אתה רוצה לדעת שהם מלמדים את זה בצורה רצינית, שזה לא רק כדי לסמן וי.

מיכאל איתן: אני לא רוצה.

מיכאל איתן: אני לא רוצה לתת למועצה סמכות להתערב בתחומים שקשורים למשרד החינוך והתרבות, שהיא תהפוך להיות איזה גורם אם לאשר בית ספר, או לא מאשר בית ספר.

תמי סלע: לא את בית הספר, רק לגבי ייעוץ מס שם.

משה גפני: מר מיכאל איתן צודק.

משה גפני: היושב ראש צודק.

מיכאל איתן: הם יתחילו להיות בעלי כוח על דברים שהם לא צריכים להיות.

משה גפני: למועצה היום יש סמכות.

תמי סלע: גם היום יש להם סמכות.

משה גפני: יש לה סמכות והסמכות הזו לא נלקחת ממנה.

מיכאל איתן: ברגע שיושב גוף שהוא מוסד ליועצי מס והוא יכול, בהחלטה שלו, לאשר או לא לאשר בית ספר, הוא יכול להגיד לו 'עכשיו תסדר לי שמה את אנדרטת נשיא יועצי המס, אם לא, אני אגיד שאתה לא מתאים'.

מיכאל איתן: את מבינה את החיים?

מיכאל איתן: הם יגידו לו 'מה זה שייך?', הוא יגיד 'כן, אתם לא מכבדים את נשיא יועצי המס, לא שמים פסל שלו בחזית בית הספר ולא נותנים לילדים להשתחוות אליו שלוש פעמים, אז אנחנו לא מאשרים'.

מיכאל איתן: מה אני צריך את זה?

תמי סלע: טוב, בשביל זה עשינו את המועצה באיזה שהיא צורה.

מיכאל איתן: אבל המועצה בודקת אם הוא עבר.

מיכאל איתן: אני לא נותן לו אוטומטית הכשר לעבור פטור מהבחינות של המועצה.

מיכאל איתן: אם הייתי נותן לו אוטומטית, הכשר שהוא גמר בית ספר כזה הוא לא צריך לעבור את בחינות המועצה, את צודקת, אז המועצה צריכה לפקח, לבדוק איזה שיעורים הם לומדים שם.

מיכאל איתן: כאן בכלל לא מדובר בזה.

מיכאל איתן: כאן הוא צריך לעבור, הוא לא קיבל פטור על שום דבר, הוא לא עבר את הבחינות.

מיכאל איתן: הוא בא למועצה, כמו כל אחד.

מיכאל איתן: רק אני אומר למועצה, תכירו בזה כאילו זה תעודת בגרות.

מיכאל איתן: זה הכול.

מיכאל איתן: ומי שיחליט אם זה מוסד מוכר, זה רק משרד החינוך.

מיכאל איתן: אני לא צריך עוד מישהו שיבשל לי שם בדייסה הזו.

תמי סלע: אני אגיד לך מפריע לי.

תמי סלע: יש פה משהו לא לגמרי הגיוני.

תמי סלע: יוצא שמישהו שלמד בבית ספר תיכון שאין בו מגמת יועצי מס, יכול להיות שזה בית ספר מצוין והכול, עשה 12 שנות לימוד ולא היתה לו תעודת בגרות מלאה, מבחן אחד הוא לא עשה, הוא לא יכול ללכת.

תמי סלע: זה לא כל כך הגיוני.

תמי סלע: זה יוצר איזה שהיא אפליה, כי אתה לא יודע מה יש בבית הספר, מה יש במגמה הזו.

מיכאל איתן: בעיניי זה הגיוני.

תמי סלע: אני רוצה להסביר את העמדה שלי.

תמי סלע: את הכישורים של יועץ מס הוא יעשה, את הכשרה שנדרשת והוא יעשה את בחינות המועצה.

תמי סלע: אז רק בגלל שיש שם מגמה של שנה שלומדים ייעוץ מס ואצלו לא היתה מגמה כזו בבית הספר, אז אני סוברת----

מיכאל איתן: אז הוא יעשה, במקום שנה ייעוץ מס, השלמת בגרות.

מיכאל איתן: אני כרגע רוצה לפתור בעיה שנראית לי כבעיה שהיא ברמת ההיגיון.

מיכאל איתן: בן אדם שרצה מגיל צעיר להיות יועץ מס והלך ולמד את זה בבית ספר, והוא לא עשה בגרות, אני מאפשר לו עדיין ללכת.

מיכאל איתן: אני מתחשב בזה שהוא כבר מלכתחילה רצה להיות יועץ מס והוא הלך ולמד את זה בתיכון והתיכון שלו לא נותן בגרות, אני אומר לו 'תשמע, מאחר ואתה כל כך רצית להיות יועץ מס וכבר הכשרת את עצמך מראש והלכת למסלול ובית הספר מוכר על ידי משרד החינוך והתרבות, אתה, בעיניי, כאדם שקיבל בגרות, אם רק סיימת תיכון ולא עשית בגרות'.

מיכאל איתן: תחשוב על זה בגיל 16, תלך לבית ספר כזה.

מיכאל איתן: אתה לא רוצה?

מיכאל איתן: תשלים את הבגרות.

מיכאל איתן: זה נראה לי הגיוני, זה נראה לי בסדר, וזה פותר לי את הבעיות.

תמי סלע: זה עדיף מאשר בוודאי ממה שהוצע בהצעה, אבל משני כיוונים זה עוד לא לגמרי פותר.

תמי סלע: אחד, שאני חושבת שהדרישה של תעודת בגרות, בגלל שזה אנשים שמייצגים מול הרשויות, הבעיה גם העניין שהם לומדים אזרחות וכל מיני דברים בסיסיים----

מיכאל איתן: אני רוצה שילמדו אזרחות במישור אחר, לא במישור הזה.

מיכאל איתן: אני אעשה חוק שיחייב את כולם ללמוד אזרחות.

מיכאל איתן: אני לא מוכן שתהיה כאן גישה פוליטית שאומרת, בגלל שאני רוצה לאכוף עליהם לימודי אזרחות, אני משתמש בזה כמכשיר.

תמי סלע: לא, המטרה של תעודת בגרות זה איזה שהוא בסיס משותף, אבל יותר מזה, אני חושבת שראוי היה לסנן באיזה שהיא צורה ולהעלות את הרמה דרך הדרישה של תעודת בגרות.

תמי סלע: עכשיו, אם אני רק אומרת מגמה ואני לא יודעת איזה סוג של מגמת ייעוץ מס, אם זה משהו רציני והאנשים שיכולים להיכנס למגמת ייעוץ מס, אם זה מעיד על איזה שהיא רמה, אז אני לא משיגה את התוצאה שרצו בתנאי הזה של תעודת בגרות להשיג.

מיכאל איתן: למרות שאת חושבת ככה, אני לא מקבל את דעתך בעניין הזה, כי אני אומר פעם נוספת, הצינור הזה, הפטור הזה מתעודת בגרות, הוא שסתום צר מאוד שאני פותח.

מיכאל איתן: אני לא רוצה לפתוח שסתום לכל אחד שיוכל בלי בגרות.

מיכאל איתן: יש כאן העדפה של קבוצה קטנה מאוד, יש כאלה מאה אנשים כל שנה בארץ, אז אני נותן להם.

מיכאל איתן: פתחתי את זה ללא בגרות רק למאה איש.

מיכאל איתן: עכשיו, לפתוח לכל המדינה, אני לא רוצה.

מיכאל איתן: אז אני צריך להישאר עם איזה קריטריון שיש בו אבחנה ממין העניין.

מיכאל איתן: אבחנה ממין העניין זה שהם לומדים ליועצי מס ולכן אני משחרר אותם מהבגרות.

מיכאל איתן: אבל אני דורש שבית הספר יהיה מוכר.

תמי סלע: כמה שנים המגמה הזו?

מיכאל איתן: שאלתי והוא לא יודע.

מיכאל איתן: אני מעדיף שזה יהיה שנתיים.

תמי סלע: שזה לא יהיה חצי שנה שלומדים ייעוץ מס.

משה גפני: אין דבר כזה, הם לא יעברו.

יעל ייטב: בית הספר צריך להיות מוכר ותעודת סיום, ולא רק שיש מגמה, אלא שהוא למד בה.

תמי סלע: צריך להיות גם גמר של 12 שנות לימוד.

מיכאל איתן: בסדר, אתם תבדקו את הפרטים הטכניים.

יעל ייטב: אנחנו רוצים לבדוק את זה.

מיכאל איתן: לפחות שנה.

מיכאל איתן: תכתבו מה התנאים שאתם רוצים שיהיה.

משה גפני: ועד שתבדקו, זה יעבור לוועדת שרים?

יעל ייטב: זה תלוי במתי היא מתכנסת.

תמי סלע: אז אולי כדאי לדחות את ההצבעה.

יעל ייטב: וגם נבדוק כמה זמן הלימוד.

משה גפני: למה לדחות את ההצבעה?

מיכאל איתן: אתה לא יכול להביא את זה למליאה ממילא, מה אתם צועקים?

יעל ייטב: צריך שתהיה עמדת ממשלה.

מיכאל איתן: אנחנו יכולים להביא את זה בלי ממשלה, אבל ממילא צריך לחכות עד נובמבר.

מיכאל איתן: עכשיו חוקקתי, אתה יכול להביא?

מיכאל איתן: אתה לא יכול להביא.

מיכאל איתן: הם יעבדו על זה בשבועיים-שלושה שבועות, נביא את זה עד לסוף הפגרה להכנה ובשבוע הראשון נביא את זה לקריאה ראשונה.

תמי סלע: הנושא השני הוא תקנות יועצי מס שלפי אותו סעיף בחוק יש אפשרות לשר לקבוע מצבים שבהם אפשר להתגבר על התנאים של הכשרה מקצועית ושל התמחות.

תמי סלע: יש פה תנאי אחד של מישהו שעבר בחינות של רואי חשבון או קיבל ממנה פטור לפי התקנות של רואי חשבון, שזה באמת בחינות באותן נושאים שיועצי מס עוברים, שזה חשבונאות ודיני מסים וזה נראה לנו בסדר.

תמי סלע: זה גם היה עד היום לפי התקנות הישנות.

תמי סלע: דבר נוסף זה שהוא באמת עבר כבר את הבחינות לפני שהחוק נכנס לתוקף ועשה את ההתמחות לפי החוק, זה גם בסדר.

תמי סלע: עוד דבר בהקשר לעניין הזה שבמקום ההתמחות, אם הוא עבד 5 שנים כמפקח או בתפקיד יותר בכיר מזה ברשות המסים, אז הוא יכול להחליף התמחות.

תמי סלע: התמחות של שנה.

תמי סלע: רק צריך לתקן פה שזה לא כל עבודה, בפסקה (3) שהוא עבד בתפקידים רלוונטיים.

תמי סלע: אולי נעשה איזה שהיא רשימה של התפקידים, עד פקיד שומה.

תמי סלע: ואז יש את הדבר היותר בעייתי.

תמי סלע: אחד, זה לאפשר למישהו שהיתה לו הכשרה מקבילה והוא עבד עשר שנים ברשות המסים----

מיכאל איתן: את זה סיכמנו שאת תכניסי את תכנים, הוא לא עבד סתם.

תמי סלע: על הראשון תיקנו, את זה עוד לא, כי פה הם מוותרים לגמרי גם על הבחינה וגם על ההתמחות והם מסתפקים במישהו שעבד עשר שנים ברשות המסים ועשה קורס.

תמי סלע: זה דבר שמבקר המדינה---

מיכאל איתן: תמחקי את זה, חבל על הזמן.

מיכאל איתן: לא עולה על דעתי.

מיכאל איתן: הם הרי רצו את זה בחוק.

תמי סלע: אני בעד.

תמי סלע: אני בעד מי שעבד חמש שנים, יעשה את הבחינה.

תמי סלע: ו-4 גם.

תמי סלע: לא הבנתי למה צריך את זה בגלל שממילא, לפי איך שאתם הצעתם את זה, מי שנכנס ל-4, נכנס גם ל-3.

תמי סלע: אבל גם, שוב, אני חושבת שזה שמישהו היה עובד רשות המסים, גם אם הוא היה כשיר - אז שהוא יעשה את הבחינות הנוספות של יועצי מס והעבודה ברשות המסים תיחשב לו בתור התמחות.

יעל ייטב: ב-3 אני צריכה לבדוק את מה שמציעה עורכת הדין תמי סלע.

תמי סלע: כרגע זה לא מה שאני מציעה, אלא רק שהסיפא יימחק.

תמי סלע: העניין של הכשרה מקבילה ועבודה ברשות המסים עשר שנים לפחות, הוא לפי ההצעה כרגע.

יעל ייטב: אבל את גם אומרת שב-3 בחלופה הראשונה---

מיכאל איתן: עבד ברשות המסים בעבודה שקשורה בעניין.

מיכאל איתן: היא תשב איתך, אתן תתאמנה.

מיכאל איתן: הוא לא יכול היה להיות שומר ביטחון בשער.

יעל ייטב: אבל הוא צריך לעמוד בבחינות.

מיכאל איתן: כן, אבל אנחנו מוותרים לו פה על ההתמחות, בגלל שההתמחות שלו תהיה נוגעת לעניין.

מיכאל איתן: כמו בלשכת רואי חשבון, הם לא מאשרים כל דבר בתור התמחות.

תמי סלע: עוד נקודה אחת ששכחתי לגבי החלופה הראשונה.

תמי סלע: אני גם רוצה שהעבודה שלו ברשות המסים, החמש שנים האלה, שהוא עזב שם עד שנה מהמועד שהוא מבקש לעשות את הבחינות, כי אחרת יכול להיות מצב שהוא עבד שם חמש שנים לפני עשר שנים.

מיכאל איתן: שנתיים.

תמי סלע: שנתיים.

תמי סלע: לעשות איזה שהיא הגבלה.

תמי סלע: שנתיים מהמועד שהוא הפסיק לעבוד שם.

תמי סלע: אפילו שנה, אני חושבת.

תמי סלע: זה הרבה שנתיים.

תמי סלע: אוקיי, יעבור את הבחינות בתוך שנתיים.

יעל ייטב: טוב.

יעל ייטב: עכשיו לגבי חלופה 4: כל המגמה של החוק היתה וכל הוראות המעבר שנקבעו בו היו לא לפגוע בקיים, לא להחיל את החוק רטרואקטיבית.

מיכאל איתן: אני מתנגד ל-4 בכל תוקף.

מיכאל איתן: היה לנו ויכוח על זה כבר.

יעל ייטב: לא על זה.

יעל ייטב: היה לנו על החמש והעשר שנים.

מיכאל איתן: לא נכון.

מיכאל איתן: את רוצה שאני אביא לך את הפרוטוקולים של הדיונים?

יעל ייטב: אני אגיד לך מה הוראת המעבר.

יעל ייטב: יכולנו הרי לפני תחילתו של החוק להוציא לכולם תעודות יועץ מס, לכל מי שכבר כשיר, אבל בעצם יש בזה איזה שהוא ניגוד עניינים מובנה, משום שאנחנו אומרים מה זה יועץ מס מייצג?

יעל ייטב: זה מי שמייצג בפני רשויות המס.

יעל ייטב: דהיינו כל מי שעובד ברשות המס, הוא לא יכול להיות גם יועץ מס מייצג.

יעל ייטב: ניסינו להקפיא את המצב, ולא רצינו שאנשים סתם יפרשו, זה אנשים שעובדים במקצוע, אבל רצינו לשמר להם את המצב, להגיד 'אוקיי, אנחנו לא יכולים לתת לכם עכשיו את התעודה לפי החוק הקודם, אבל נקפיא לכם את זה.

יעל ייטב: אם הייתם זכאים לפני יום תחילתו של החוק, אפילו בשנה לפני תחילתו של החוק, אם הייתם זכאים לקבל את תעודת יועץ מס, אז ברגע שתפרשו, ביום שתפרוש, נשמר לכם את הזכאות הזו, כדי לא לפגוע בכם רטרואקטיבית'.

תמי סלע: כולם חושבים שזה לא נכון ושזה נכון שהם כן יעשו בחינה ותהיה איזה בדיקה אובייקטיבית של רמת הידיעות שלהם.

תמי סלע: אבל הם שלא באו לעבוד ברשות המסים כדי אחר כך לפרוש ולהיות יועצי מס הם באו כי הוא רצו לעבוד ברשות המסים, זה לא כמו שהתחיל לימודים----

מיכאל איתן: כן, השאלה אם לא פגענו רטרואקטיבית.

תמי סלע: זו ממש לא פגיעה, כי מה הכשירות?

מיכאל איתן: הוא יכול גם להתקבל בלי בחינה ושמר לו את הזכות הזו.

משה גפני: יש היגיון במה שהיא (יעל ייטב) אומרת.

משה גפני: אני עובד רשות המסים ואני עובד עשרים שנה ואנחנו גם התנגדנו להחלטה הגורפת הזאת, אבל אני עובד עשרים שנה ברשות המסים, אני כל השנים יודע שכשאני אפרוש, אני יכול להיות יועץ מס.

משה גפני: החוק מקנה לי את האפשרות הזו.

משה גפני: עכשיו הכנסת חוקקה חוק והחוק הזה פגע בי, אני מדבר עכשיו עליי באופן אישי.

משה גפני: אני כעובד רשות המסים במשך עשרות שנים ידעתי שזה התהליך.

מיכאל איתן: לא על החדשים.

יעל ייטב: זה רק להקפיא.

משה גפני: זה פגיעה, לפי דעתי, בזכות מוקנית.

תמי סלע: היא ממש לא מוקנית.

תמי סלע: זה שפעם חשבו----

משה גפני: לא פעם.

משה גפני: היום.

משה גפני: אני עובד רשות המסים, לפני שהחוק נכנס לתוקף, יש לי אפשרות לפרוש מרשות המסים----

תמי סלע: אבל עכשיו כשאתה רוצה להיות יועץ מס, המחוקק כבר חושב שוותק זה לא מספיק.

תמי סלע: זה מה שהחוק קובע.

מיכאל איתן: דרך אגב, איך אפשר לעשות את זה בתקנות כשזה לא בחקיקה?

משה גפני: אמרנו להם את זה.

תמי סלע: יש הסמכה לעשות את זה, אבל אני חושבת שאם המחוקק רצה לשנות את המצב ויש גם ביקורת עליהם, איך שזה נעשה פעם, ביקורת חריפה בדוח מבקר המדינה על כך שמה שהיה קורה זה שבאמת היו מסתפקים בוותק.

מיכאל איתן: אנחנו נתקן את המצב, אין ויכוח שזה היה שערורייה.

תמי סלע: אם המצב היה גרוע, אז למה שעכשיו, רק בגלל הוותק, אני אתן להם להיות יועצי מס?

יעל ייטב: את מצלמת מצב קיים.

תמי סלע: זה לא בדיוק מצב קיים.

מיכאל איתן: שכנעת אותי.

תמי סלע: אם הם כל כך התמחו בזה שנים, אז הם יעשו את הבחינות של יועצי מס.

תמי סלע: זה לא המון בחינות, זה שתי בחינות או שלוש בחינות וזהו.

מיכאל איתן: רבותיי, תודה רבה.